CELEX: 32022D0406
Language: lt
Date: 2022-03-03 00:00:00
Title: Komisijos įgyvendinimo sprendimas (ES) 2022/406 2022 m. kovo 3 d. kuriuo dėl automatinių pistoletų, naudojamų degalų įpylimo kolonėlėse, dozuojamųjų siurblių, įpylimo kolonėlių ir nuotolinių siurblinių įrenginių, apsauginių išjungiklių, naudojamų dozuojamuosiuose siurbliuose ir įpylimo kolonėlėse, atskyrimo vožtuvų ir lankstinių jungčių, naudojamų dozuojamuosiuose siurbliuose ir įpylimo kolonėlėse, darniųjų standartų iš dalies keičiamas Įgyvendinimo sprendimas (ES) 2019/1202 (Tekstas svarbus EEE)

2022 3 10   
               
               
                  LT
               
               
                  Europos Sąjungos oficialusis leidinys
               
               
                  L 83/55
               
            
         KOMISIJOS ĮGYVENDINIMO SPRENDIMAS (ES) 2022/406
         2022 m. kovo 3 d.
         kuriuo dėl automatinių pistoletų, naudojamų degalų įpylimo kolonėlėse, dozuojamųjų siurblių, įpylimo kolonėlių ir nuotolinių siurblinių įrenginių, apsauginių išjungiklių, naudojamų dozuojamuosiuose siurbliuose ir įpylimo kolonėlėse, atskyrimo vožtuvų ir lankstinių jungčių, naudojamų dozuojamuosiuose siurbliuose ir įpylimo kolonėlėse, darniųjų standartų iš dalies keičiamas Įgyvendinimo sprendimas (ES) 2019/1202
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/34/ES (2) 12 straipsniu, daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos II priede nustatytus esminius sveikatos ir saugos reikalavimus, kuriuos apima tie standartai ar jų dalys;
                  
               
                     (2)
                  
                  
                     1994 m. gruodžio 12 d. raštu BC/CEN/46–92 – BC/CLC/05–92 Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (Cenelec) dėl darniųjų standartų parengimo ir peržiūros, siekiant užtikrinti Europos Parlamento ir Tarybos direktyvos 94/9/EB (3) įgyvendinimą. Ši direktyva buvo pakeista Direktyva 2014/34/ES, nekeičiant Direktyvos 94/9/EB II priede nustatytų esminių sveikatos ir saugos reikalavimų;
                  
               
                     (3)
                  
                  
                     visų pirma CEN ir Cenelec buvo paprašyta parengti šiuos degalinėse naudojamų gaminių standartus: automatinių pistoletų, naudojamų degalų įpylimo kolonėlėse, konstrukcija ir eksploatacinės charakteristikos, dozuojamųjų siurblių, įpylimo kolonėlių ir nuotolinių siurblinių įrenginių konstrukcijos ir eksploatavimo saugos reikalavimai, apsauginių išjungiklių, naudojamų dozuojamuosiuose siurbliuose ir įpylimo kolonėlėse, konstrukcijos ir eksploatavimo saugos reikalavimai, atskyrimo vožtuvų konstrukcijos ir eksploatavimo saugos reikalavimai ir lankstinių jungčių, naudojamų dozuojamuosiuose siurbliuose ir įpylimo kolonėlėse, konstrukcijos ir eksploatavimo saugos reikalavimai. Ši standartizacijos veikla nurodyta standartizacijos programos, dėl kurios susitarė CEN, Cenelec ir Komisija ir kuri pridedama prie prašymo BC/CEN/46–92 – BC/CLC/05–92, I skyriuje. CEN ir Cenelec taip pat paprašyta peržiūrėti esamus standartus, siekiant juos suderinti su Direktyvos 94/9/EB esminiais sveikatos ir saugos reikalavimais;
                  
               
                     (4)
                  
                  
                     remdamasis prašymu BC/CEN/46–92 – BC/CLC/05–92, CEN parengė šiuos degalinėse naudojamų gaminių darniuosius standartus: EN 13012:2021 dėl automatinių pistoletų, naudojamų degalų įpylimo kolonėlėse, konstrukcijos ir eksploatacinių charakteristikų, EN 13617–1:2021 dėl dozuojamųjų siurblių, įpylimo kolonėlių ir nuotolinių siurblinių įrenginių konstrukcijos ir eksploatavimo saugos reikalavimų, EN 13617–2:2021 dėl apsauginių išjungiklių, naudojamų dozuojamuosiuose siurbliuose ir įpylimo kolonėlėse, konstrukcijos ir eksploatavimo saugos reikalavimų, EN 13617–3:2021 dėl atskyrimo vožtuvų konstrukcijos ir eksploatavimo saugos reikalavimų ir EN 13617–4:2021 dėl lankstinių jungčių, naudojamų dozuojamuosiuose siurbliuose ir įpylimo kolonėlėse, konstrukcijos ir eksploatavimo saugos reikalavimų;
                  
               
                     (5)
                  
                  
                     Komisija kartu su CEN įvertino, ar CEN parengti standartai EN 13012:2021, EN 13617–1:2021, EN 13617–2:2021, EN 13617–3:2021 ir EN 13617–4:2021 atitinka prašymą BC/CEN/46–92 – BC/CLC/05–92;
                  
               
                     (6)
                  
                  
                     standartai EN 13012:2021, EN 13617–1:2021, EN 13617–2:2021, EN 13617–3:2021 ir EN 13617–4:2021 atitinka reglamentuojamus reikalavimus, nustatytus Direktyvos 2014/34/ES II priede. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     standartu EN 13012:2021 pakeičiamas standartas EN 13012:2012. standartu EN 13617–1:2021 pakeičiamas standartas EN 13617–1:2012. standartu EN 13617–2:2021 pakeičiamas standartas EN 13617–2:2012. standartu EN 13617–3:2021 pakeičiamas standartas EN 13617–3:2012. standartu EN 13617–4:2021 pakeičiamas standartas EN 13617–4:2012. Todėl būtina iš Europos Sąjungos oficialiojo leidinio išbraukti Komisijos komunikatu (2018/C 371/01) paskelbtas nuorodas į standartus EN 13012:2012, EN 13617–1:2012, EN 13617–2:2012, EN 13617–3:2012 ir EN 13617–4:2012 (4);
                  
               
                     (8)
                  
                  
                     siekiant suteikti gamintojams pakankamai laiko savo gaminius pritaikyti prie peržiūrėtų standartų EN 13012:2012, EN 13617–1:2012, EN 13617–2:2012, EN 13617–3:2012 ir EN 13617–4:2012, būtina atidėti tų standartų nuorodų panaikinimą;
                  
               
                     (9)
                  
                  
                     Komisijos įgyvendinimo sprendimo (ES) 2019/1202 (5) I priede pateikiamos darniųjų standartų, parengtų siekiant užtikrinti Direktyvos 2014/34/ES įgyvendinimą, nuorodos. Siekiant užtikrinti, kad visos darniųjų standartų, parengtų įgyvendinant Direktyvą 2014/34/ES, nuorodos būtų nurodytos viename akte, darniųjų standartų EN 13012:2021, EN 13617–1:2021, EN 13617–2:2021, EN 13617–3:2021 ir EN 13617–4:2021 nuorodos turėtų būti įtrauktos į tą priedą;
                  
               
                     (10)
                  
                  
                     Įgyvendinimo sprendimo (ES) 2019/1202 II priede pateikiamos darniųjų standartų, parengtų įgyvendinant Direktyvą 2014/34/ES, nuorodos, kurios išbraukiamos iš Europos Sąjungos oficialiojo leidinio C serijos. Į tą priedą turėtų būti įtrauktos darniųjų standartų EN 13012:2012, EN 13617–1:2012, EN 13617–2:2012, EN 13617–3:2012 ir EN 13617–4:2012 nuorodos;
                  
               
                     (11)
                  
                  
                     todėl Įgyvendinimo sprendimas (ES) 2019/1202 turėtų būti atitinkamai iš dalies pakeistas;
                  
               
                     (12)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2019/1202 iš dalies keičiamas taip:
            
                        1)
                     
                     
                        I priedas iš dalies keičiamas pagal šio sprendimo I priedą.
                     
                  
                        2)
                     
                     
                        II priedas iš dalies keičiamas pagal šio sprendimo II priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. kovo 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2014 m. vasario 26 d. Europos Parlamento ir Tarybos direktyva 2014/34/ES dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 96, 2014 3 29, p. 309).
         
            (3)  1994 m. kovo 23 d. Europos Parlamento ir Tarybos direktyva 94/9/EB dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 100, 1994 4 19, p. 1).
         
            (4)  Komisijos komunikatas, parengtas įgyvendinant Europos Parlamento ir Tarybos direktyvą 2014/34/ES dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 371, 2018 10 12, p. 1).
         
            (5)  2019 m. liepos 12 d. Komisijos įgyvendinimo sprendimas (ES) 2019/1202 dėl potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Europos Parlamento ir Tarybos direktyvos 2014/34/ES įgyvendinimą (OL L 189, 2019 7 15, p. 71).
      
      
         
            I PRIEDAS
            Įgyvendinimo sprendimo (ES) 2019/1202 I priedas papildomas šiais įrašais:
            
               
                           Nr.
                        
                        
                           Standarto nuoroda
                        
                     
                           „5.
                        
                        
                           EN 13012:2021
                           Degalinės. Automatinių pistoletų, naudojamų degalų įpylimo kolonėlėse, konstrukcija ir eksploatacinės charakteristikos
                        
                     
                           6.
                        
                        
                           EN 13617-1:2021
                           Degalinės. 1 dalis. Dozuojamųjų siurblių, įpylimo kolonėlių ir nuotolinių siurblinių įrenginių konstrukcijos ir eksploatavimo saugos reikalavimai
                        
                     
                           7.
                        
                        
                           EN 13617-2:2021
                           Degalinės. 2 dalis. Apsauginių išjungiklių, naudojamų dozuojamuosiuose siurbliuose ir įpylimo kolonėlėse, konstrukcijos ir eksploatavimo saugos reikalavimai
                        
                     
                           8.
                        
                        
                           EN 13617-3:2021
                           Degalinės. 3 dalis. Atskyrimo vožtuvų konstrukcijos ir eksploatavimo saugos reikalavimai
                        
                     
                           9.
                        
                        
                           EN 13617-4:2021
                           Degalinės. 4 dalis. Lankstinių jungčių, naudojamų dozuojamuosiuose siurbliuose ir įpylimo kolonėlėse, konstrukcijos ir eksploatavimo saugos reikalavimai“
                        
                     
         
      
      
         
            II PRIEDAS
            Įgyvendinimo sprendimo (ES) 2019/1202 II priedas papildomas šiais įrašais:
            
               
                           Nr.
                        
                        
                           Standarto nuoroda
                        
                        
                           Panaikinimo data
                        
                     
                           „4.
                        
                        
                           EN 13012:2012
                           Degalinės. Automatinių pistoletų, naudojamų degalų įpylimo kolonėlėse, konstrukcija ir eksploatacinės charakteristikos
                        
                        
                           2023 m. rugsėjo 3 d.
                        
                     
                           5.
                        
                        
                           EN 13617-1:2012
                           Degalinės. 1 dalis. Dozuojamųjų siurblių, įpylimo kolonėlių ir nuotolinių siurblinių įrenginių konstrukcijos ir eksploatavimo saugos reikalavimai
                        
                        
                           2023 m. rugsėjo 3 d.
                        
                     
                           6.
                        
                        
                           EN 13617-2:2012
                           Degalinės. 2 dalis. Apsauginių išjungiklių, naudojamų dozuojamuosiuose siurbliuose ir įpylimo kolonėlėse, konstrukcijos ir eksploatavimo saugos reikalavimai
                        
                        
                           2023 m. rugsėjo 3 d.
                        
                     
                           7.
                        
                        
                           EN 13617-3:2012
                           Degalinės. 3 dalis. Atskyrimo vožtuvų konstrukcijos ir eksploatavimo saugos reikalavimai
                        
                        
                           2023 m. rugsėjo 3 d.
                        
                     
                           8.
                        
                        
                           EN 13617-4:2012
                           Degalinės. 4 dalis. Lankstinių jungčių, naudojamų dozuojamuosiuose siurbliuose ir įpylimo kolonėlėse, konstrukcijos ir eksploatavimo saugos reikalavimai
                        
                        
                           2023 m. rugsėjo 3 d.“